BBCs tidligere kongehusekspert: Debatten rundt Mette-Marit er idiotisk
I helgen langet redaktøren i finansmagasinet Kapital, Vibeke Holth, ut mot kronprinsessens klesforbruk i sosiale medier. Tidligere BBC kongehusekspert, Charlie Jacoby har over 20 års erfaring med nasjonale og internasjonale kongefamilier. Han har blant annet vært nyhetskanalens korrespondent under avdøde prinsesse Diana og Charles sitt bryllup, og skrevet en rekke bøker på kongefamilien. minMote:Dette er prinsessens nye luksuskjolerForfatteren synes debatten rundt Mette-Marit er urimelig. - Jeg synes debatten rundt Mette-Marits klesbruk er helt idiotisk. Argumentene om at hun bruker for mye penger på kjoler, klær og vesker er tåpelige. Hvis man tenker over hvor mye kongehuset bruker på helikopterturer, flybilletter og hotellrom, er kostnadene på kjolene ingenting i forhold, sier Jacoby til VG. Den britiske kongehuseksperten synes synd på Mette-Marit. - For hundre år siden hadde det aldri blitt noen sak av denne debatten, og det var ikke sånn at kongefamiliene brukte mindre penger på klær da. Jeg synes synd på Mette-Marit og skjønner godt at hun blir lei av all den negative oppmerksomheten rundt sine klesinnkjøp. Han hevder at engelskmennene har et helt annet syn på kongehusets klesforbruk i Storbritannia. - Vi blir mer imponert enn sinte når Kate går til innkjøp av dyre klær.Lisa Bondesen, redaktør i den danske avisen Ekstrabladet deler Jacobys oppfatning. - Jeg føler det ikke på samme måte som Vibeke Holth. Det er ikke slik at Mette-Marit bruker mer penger på klær enn andre kongehusfamilier, og kronsprinsessens forbruk er heller ikke mer ekstravangant enn hos de andre skandinaviske kongehusfamiliene, sier redaktøren til VG, men legger også til: - Selvfølgelig kan man alltids diskutere relevansen av at kongehusfamilier bruker såpass mye på klær. Men igjen så er jo det også forventet, - at hun skal se ut som en prinsesse. Det kommer med når man er kongelig, forteller redaktøren.Jenny Aleksandersson, hoffreporter i svenske Aftonbladet mener folk ikke bør glemme hennes rolle som ambasadør. - Man må ikke glemme at måten hun kler seg på også er viktig for hvordan hun representerer landet. Måten hun ter seg og kler seg på er med på å skape positiv oppmerksomhet rundt henne som en ambassadør for Norge, sier hoffreporteren som også mener det er viktig å finne en balanse: - Man må finne en balanse. For jeg skjønner jo at det er provoserende når hun dukker opp i gallakjoler til 200.000 kroner. At det da oppstår kritikk bør kronprinsessen forstå, men hun har jo rett i at fokuset bør ligge på hva hun gjør, ikke hva kjoler hun kler seg i.
Internasjonale eksperter har fått øynene opp for debatten rundt Mette-Marit sitt klesforbruk. Nå tar de kronprinsessen i forsvar.